Sobrance (okres)

Nachádza sa na juhovýchodnom Slovensku v regióne Užsko.

Geografická charakteristika 
Juhozápadná, úrodná časť okresu spadajúca do Východoslovenskej nížine je prekrásnym zlatožltým rovinatým obilným morom zúrodnenej krajiny s očarujúcou ornitologickou rezerváciou sťahovavého vtáctva (Národná prírodná rezervácia Senianske rybníky), ktorého výskyt na území svedčí o zdravom a ekologicky nenarušenom regióne tu hraničiacom s okresom Michalovce. Severnú časť územia obopínajú svojim horstvom Západné Karpaty, Vihorlatské vrchy s vyhliadkovým Sninským kameňom ( 1005 m n. m. ) s krásnym výhľadom do hraničiacich okresov Humenné a Snina na okresné mesto Sobrance, ale aj na perlu Vihorlatu Morské oko - prírodné horské jazero s priezračnou vodou, ktoré je domovom raka riečneho. Pod ním ležiace malebné obce Remetské Hámre, Vyšné Remety a dedinka Vyšná Rybnica s krásnou vodnou nádržou a pstruhovým hospodárstvom tvoria krásnu panorámu oblasti. Východnú časť tvorí hranica s Ukrajinou o celkovej dĺžke 35,7 km.

Životné prostredie 
Okres Sobrance, aj keď nepatrí svojou rozlohou k veľkým okresom, má na svojím území bohatú sieť chránených území rôznych kategórií. Štátnu správu v chránených územiach vykonáva Okresný úrad Sobrance, odbor životného prostredia - úsek štátnej správy ochrany prírody a krajiny a Krajský úrad Košice, odbor životného prostredia. Odbornú správu vykonáva Slovenská agentúra životného prostredia, Centrum ochrany prírody a krajiny Banská Bystrica, stredisko Košice a Správa Chránenej krajinnej oblasti Vihorlat. Táto organizácia zároveň spracováva návrhy na vyhlásenie nových chránených území.

V súčasnom období je v okrese Sobrance vyhlásených 12 chránených území a je vypracovaný a podaný ďalší návrh na vyhlásenie nového chráneného územia.

 Chránená krajinná oblasť Vihorlat
 Národná prírodná rezervácia Morské oko
 Prírodná rezervácia Jedlinka
 Prírodná rezervácia Lysák
 Prírodná pamiatka Malé Morské oko
 Národná prírodná rezervácia Senianske rybníky (Senné rybníky)

Hospodárstvo okresu 
 Cesty I. triedy 21,402 km
 Cesty II. triedy 29,493 km
 Cesty III. triedy 128,966 km

Obyvateľstvo 

Podľa sčítania obyvateľov v roku 2011 bolo zloženie obyvateľstva v okrese takéto:

Národnostné zloženie

Náboženské zloženie

Referencie

Pozri aj 

 Zoznam okresov na Slovensku
 Administratívne členenie Slovenska

Iné projekty

Externé odkazy 
 [ Okres Sobrance v Mestskej a obecnej štatistike ŠÚ SR]

Sobrance
Sobrance